OpenLLM-France/wikimedia huggingface dataset:
# Aniceto León Garre

Aniceto León Garre (Torrepacheco, Múrcia, 1901 - Barcelona, 1980). fou mestre, llicenciat i catedràtic d'institut de batxillerat.

## Biografia

El 1919 obtingué la titulació de Mestre de Primera Ensenyança a l'Escola de Magisteri de Múrcia. El 1927 es llicencià en Ciències, Secció de Química, a la Universitat de Madrid. Dos anys més tard supera les oposicions de catedràtic d'institut a la plaça d'Agricultura i terminologia científica, industrial i artística de l'Institut de 2a Ensenyança de Manresa.
El 1931 es casa amb la manresana Lluïsa Morera.
Fou secretari i director de l'institut manresà. La seva gestió rebé algunes crítiques pel fet de no impulsar la utilització del català a les classes d'aquest centre educatiu. El 1932 és destinat a dirigir un institut nou a Granada que portaria el nom d'"Ángel Ganivet".
Home d'idees liberals i democràtiques, formà part de la Junta de Govern Provisional de Manresa al proclamar-se la República el 14 d'abril de 1931.
El 1936 tornà a Manresa on fou, durant la guerra, comissari-director de l'Institut manresà. Com a tal, depurà a nombrosos estudiants pel fet de considerar-los de famílies poc addictes a la república i a la revolució, motiu pel qual foren expulsats de l'Institut.
Cal ressenyar també la seva tasca com a secretari de la Junta de Defensa Passiva Civil de la ciutat – tot treballant en previsió dels efectes que els bombardeigs aeris podien ocasionar-, secretari de l'institut català del mateix ram a Barcelona (març de 1938) i inspector d'aprovisionament de la Subsecretaria d'Armament (juny de 1938).
El febrer de 1939 s'exilià cap a França. De París, va marxar amb la família cap a la República Dominicana l'octubre de 1939. Allà va ocupar diversos càrrecs a la Secretaria d'Estat d'Educació i Belles Arts i a la d'Agricultura fins al 1948 que va tornar cap a Espanya.
El 1951 es trasllada a Barcelona alhora que és readmès al cos de Catedràtics. Mentre no es produí llur rehabilitació treballà a les editorials Seix Barral i Salvat. Després de treballar a l'institut de Tarragona i al "Ausías March" i al "Jaume Balmes" de Barcelona d'on fou cap d'estudis i director, va jubilar-se l'any 1971.
Va publicar diversos llibres i articles majoritàriament sobre agricultura.

## Referències

* Joaquim Aloy, Jordi Basiana i Pere Gasol La República a Manresa en un clic (1931-1936)
# Anna Villar Argente

Anna Villar Argente (Montcada i Reixac, 29 de juny de 1983) és una ciclista catalana. Especialitzada en el ciclisme de muntanya ha guanyat el campionats d'Espanya diversos cops.

## Palmarès

* 2005
** Campiona d'Espanya sub-23 en Camp a través
* 2008
** Campiona d'Espanya en Marató
* 2009
** Campiona d'Espanya en Marató
* 2010
** Campiona d'Espanya en Camp a través
* 2012
** Campiona d'Espanya en Camp a través
** Campiona d'Espanya en Marató
** 1a a la Copa Catalana Internacional
* 2013
** 1a a la Pedals de Foc Non Stop
* 2014
** 1a a la Copa Catalana Internacional

## Referències

* ↑ «Anna Villar Argente | enciclopèdia.cat». [Consulta: 30 abril 2020].
* ↑ «Entrevista a Anna Villar». ruedalenticular.com. [Consulta: 17 setembre 2017].
* ↑ «Sergio Mantecón i Anna Villar es proclamen nous reis del BTT espanyol a Barcelona». ccma.cat, 18-07-2010 [Consulta: 17 setembre 2017].
* ↑ «La Pedals de Foc Non Stop celebró su octava edición» (en castellà). [Consulta: 3 juliol 2019].

## Enllaços externs

* Blog Personal
* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Anna Urpina

Anna Urpina (Vic, Osona, 1989) és una violinista catalana.
Formada inicialment al Conservatori Professional de Música de Vic, amb 17 anys es traslladà als Estats Units per estudiar amb Vartan Manoogian a la University of Wisconsin-Madison. Posteriorment, va completar els seus estudis superiors de música al Reial Conservatori Superior de Música de Madrid i els va ampliar al Conservatoire royal de Bruxelles amb Shirly Laub, a la Hochschule für Musik und Theater de Leipzig amb Mariana Sîrbu i al Conservatorium van Amsterdam amb Vera Beths.
El 2022 va veure la llum el seu primer disc, "Baroque/modern", un disc que ha recollit guardons i premis arreu del món, com la medalla de plata als 'Global Music Awards' de Califòrnia, en les categories de millor instrumentista i d'artista emergent, i la medalla d'or als 'World Classical Music Awards' del Regne Unit.

## Referències

* 1 2 Chavarría, Maricel «Anna Urpina, o cómo alternar el violín barroco y el moderno en un mismo concierto. La violinista vicense que se disputan notables conjuntos europeos presenta su álbum de debut en el Palau». La Vanguardia, 14-11-2022 [Consulta: 31 juliol 2023].
* 1 2 «“Estem en una època en què els intèrprets hem d’innovar i crear coses noves”». El 9 Nou, 11-01-2023 [Consulta: 15 juliol 2023].
* ↑ Martín Ruiz, Abelardo. «Anna Urpina, violinista especializada en interpretación histórica y contemporánea». Melómano Digital. [Consulta: 31 juliol 2023].
* 1 2 «La violinista Anna Urpina presenta su nuevo CD "Baroque/Modern" en el Palau de la Música Catalana». Platea Magazine, 12-11-2022 [Consulta: 31 juliol 2023].
# Georgiy A'zamov

Georgiy Tojiyevich A'zamov (Taixkent, 6 de setembre de 1954 – Sevastopol, 27 d'agost de 1986) fou un filòleg i jugador d'escacs soviètic, que va tenir els títols de Mestre Internacional des de 1982 i de Gran Mestre des de 1984. Fou el primer Gran Mestre de l'Uzbekistan.
El seu màxim Elo fou de 2590 punts, a la llista d'Elo de la FIDE de gener de 1985.

## Resultats destacats en competició

El 1966, a 12 anys, fou campió local de la seva ciutat, Almalyk (Olmaliq) a la província de Taixkent, a l'Uzbekistan central. El 1971, fou 2n al campionat júnior de l'URSS, celebrat a Riga.
El 1973 participà per primer cop al campionat de l'Uzbekistan, una competició que va guanyar dos cops, el 1976 (empatat amb el GM Valery Loginov) i el 1981.
Entre els seus resultats en torneigs destaquen un primer lloc a Belgrad 1982; 1r a Vršac 1983; 1r a Sotxi 1984; 1r a Taixkent 1984 (Memorial Txigorin); 1r a Bogotá 1984; 2n a Potsdam 1985, i 1r a Calcuta 1986.
El 1986, després d'haver acabat de jugar un torneig a Sevastopol, a Crimea, va morir d'accident, quan estava fent senderisme, i va caure per un barranc, on va quedar atrapat entre dues roques. D'altres excursionistes van sentir els seus crits d'auxili, però estava massa avall, i quan varen arribar els equips de rescat, ja era massa tard.

### Memorial Georgiy A'zamov

Des del 2007 se celebra el Memorial Georgiy A'zamov a Taixkent.

## Referències

* ↑ Gaige, Jeremy. Chess Personalia, A Biobibliography. McFarland, 1987, p. 4. ISBN 0-7864-2353-6.
* 1 2 3 4 «Nota biogràfica de Georgy Agzamov» (en anglès). Chessgames.com. [Consulta: 28 novembre 2014].
* ↑ «VI Georgy Agzamov Memorial – Tashkent Open 2012» (en anglès). ChessBase, 09-04-2012. [Consulta: 2 maig 2020].

## Enllaços externs

* In Memoriam – Georgy Agzamov a ChessBase.com
* Georgy Agzamov Arxivat 2014-06-17 a Wayback Machine. a Chess.com
# Georgiúpoli

Georgiúpoli (normalment transliterat Georgioupoli) és un municipi a l'oest de l'illa grega de Creta, a la prefectura de Khanià. El llac de Kournás, d'aigua dolça, és dins del municipi.
# Giancarlo González

Giancarlo González (nascut el 8 de febrer de 1988) és un jugador professional de futbol de Costa Rica, que juga per al Columbus Crew de la Major League Soccer.

## Referències

* ↑ Sports Illustrated: Giancarlo González
# Aquèmenes

* Aquest article tracta sobre l'ancestre de la dinastia aquemènida . Si cerqueu altres significats, vegeu «Aquèmenes (desambiguació)».
Aquèmenes (en persa antic 𐏃𐎧𐎠𐎶𐎴𐎡𐏁, 'Haxāmaniš', en grec antic Ἀχαιμένης) va ser l'ancestre fundador de la Dinastia Aquemènida (Ἀχαιμενίδαι) de Pèrsia. El seu nom en antic persa volia dir 'de naturalesa amistosa'. Era de la família més noble dels Pasàrgades. Es diu que els aquemènides van ser criats per una àliga.
Va viure cap a l'any 700 aC i era, si va existir, un cap tribal de la regió propera al llac Urmia, regió anomenada pels assiris Parsumaš ('Terra dels Parsu', és a dir, dels perses), i probablement era vassall dels medes.
La seva existència és dubtosa, ja que Darios I el Gran no pertanyia a la línia directa dels reis anteriors i es creu que va inventar un ancestre comú entre ell i Cir II el Gran per legitimar el seu accés al tron. A la Inscripció de Behistun (cap al 490 aC) Darios I diu que Aquèmenes era el pare de Teispes, avantpassat de Cir el Gran i d'ell mateix. Des de llavors, Aquèmenes va ser reverenciat com el fundador de la dinastia, però res no se sap de la seva vida. Una inscripció de Sennàquerib d'Assíria esmenta un atac de la tribu dels parsu, que es correspondria amb l'època d'Aquèmenes. Heròdot diu que la tribu d'Aquèmenes era la dels pasàrgades, una de les deu tribus perses i la més important. L'ancestre dels perses en la mitologia grega és Perses i, de vegades, la seva figura s'assimila a Aquelèmenes.
Heròdot dona com a successor d'Aquèmenes el seu fill Teispes, besavi de Cir II el Gran, però les fonts perses no diuen que Teispes fos fill d'Aquèmenes, sinó simplement en parlen com un membre de la família aquemènida. Segons Heròdot, Xerxes reivindica els seus avantpassats i diu: "Sóc fill de Darios, nét d'Histaspes i descendent d'Arsames, d'Ariaramnes, de Teispes, de Cir, de Cambises, de Teispes i d'Aquèmenes".

## Referències

* ↑ Smith, William (ed.). «Achaemenes». A Dictionary of Greek and Roman biography and mythology. [Consulta: 21 0ctubre 2021].
* ↑ Heròdot. Històries, VII, 11,2

## Bibliografia

* G. G. Cameron, History of Early Iran. Nova York: Greenwood Press, 1936.
| Precedit per: (fou el fundador) | Imperi persa (dinastia aquemènida) | Succeït per: Teispes |
# Aparicions de pallassos

Les "aparicions de pallassos" (clown sightings en anglès) es refereix a incidents que involucren suposats albiraments de persones vestides de pallasso malèfic en llocs incongruents, com ara prop dels boscos i les escoles. Els incidents van ser reportats als Estats Units i posteriorment en altres països occidentals a partir d'agost de 2016.

## Referències

* ↑ «Creepy clown sightings reported in more communities in South Carolina». WJW (TV). Arxivat de l'original el 4 de novembre 2016. [Consulta: 3 setembre 2016].
* ↑ «Creepy Clown Sightings in South Carolina Cause a Frenzy». NYTimes.com, 30-08-2016 [Consulta: 3 setembre 2016].
* ↑ ; Prentice, Chris«Clown sightings spook South Carolina, perplex police». Reuters. [Consulta: 3 setembre 2016].
* ↑ «South Carolina Police Chief to Creepy Clowns: 'The Clowning Around Needs to Stop'». People.com. [Consulta: 3 setembre 2016].
* ↑ Zuppello, Suzanne. «'Killer Clowns': Inside the Terrifying Hoax Sweeping America». Rolling Stone, 30-09-2016.
# Araixtua

Araixtua va ser un regne situat al sud de Zamua, del que n'era vassall. Zamua va haver de pagar tribut a Assíria cap a l'inici del segle ix aC però el 882 aC va refusar seguir pagant.
Una primera campanya assíria ordenada pel rei Assurnasirpal II el va obligar a pagar però el 881 aC tornava a estar revoltat i es negava a pagar. Araixtua, com altres antics vassalls de Zamua, es va sumar a la rebel·lió del 882 aC i el 881 aC i també va ser atacada, com Zamua. Els assiris van assolar el país el 881 aC i van establir dues guarnicions a Khudun i Kizurta, però quan els assiris van sortir el rei va ocupar les dues fortaleses. El relat assiri diu: «Vaig marxar al llarg del peu de la muntanya de Simaki, vaig travessar el riu Turnat i em vaig dirigir contra Ammali (Ammallu o Ammalu), la fortalesa d'Araixtua, la vaig assaltar i la vaig conquerir. 800 guerrers van ser massacrats omplint els carrers de la ciutat i les cases es van tenyir de la seva sang; altres van ser capturats vius, i me'ls vaig emportar amb el botí; vaig destruir i cremar la ciutat. La ciutat de Hudun i vint ciutats més a la rodalia les vaig ocupar i vaig matar els habitants, i els seus béns i els ramats me'ls vaig emportar i les ciutats les vaig destruir i cremar i vaig llançar els joves a les flames. La ciutat de Kisirtu, la seva fortalesa, regida per Sabini, junt amb 10 ciutats de la rodalia, les vaig ocupar matar els habitants i em vaig emportar el botí. Les ciutats dels Bareans, regides per Kirtiara, i les dels homes de Dera i Bunisa fins al pas de Hashmar les vaig destruir i devastar i cremar, deixant-les com a munts de ruïnes. Vaig sortir de les ciutats d'Araixtua i vaig entrar al pas entre les muntanyes de Lara i Bidirgi, que no servia per passar carros, cap a Zamri, la ciutat reial d'Ameka de Zamua».

## Referències

* ↑ The Cambridge history of Iran. V. 2. Cambridge: Cambridge University Press, 1968, p. 59, 80. ISBN 9780521200912.
# Araiocypris batodes

Araiocypris batodes és una espècie de peix cipriniforme de la família dels ciprínids.

## Morfologia

* Els adults poden assolir 3,3 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: el Vietnam.

## Referències

* 1 2 3 Capuli, Estelita Emily. «Araiocypris batodes Conway & Kottelat, 2008» (en anglès).

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
# Antonio Destrieux López

Antonio Destrieux López (10 d'agost de 1912 - Tarragona, 17 de desembre de 1991) fou un ciclista espanyol que va córrer entre 1930 i 1945. En el seu palmarès destaquen 2 etapes de la Volta a Catalunya.

## Palmarès

* 1930 campió d'Andalucia
•1932 Campió d'Andalucia
•1933 Campió d'Andalucia
•1934 Campió d'Andalucia
* 1935
** Vencedor d'una etapa de la Volta a Mallorca
** 1r al Campionat de Barcelona
* 1936
** Vencedor d'una etapa de la Volta a Catalunya
* 1943
** 3r General Volta a Catalunya
** Vencedor d'una etapa del Gran Premi Ajuntament de Bilbao
** Vencedor d'una etapa de la Volta a Catalunya

### Resultats a la Volta a Espanya

* 1942. 18è de la classificació general

## Referències

* ↑ «Sanció a Antonio Destrieux» (en castellà). Mundo Deportivo, 09-09-1942. [Consulta: 23 març 2013].

## Enllaços externs

* Fitxa a museociclismo.it
* Fitxa a cyclebase.nl
# Gilles Bensimon

Gilles Bensimon (París, França, 1944) és un fotògraf de modes francès i el director creatiu internacional de la revista ELLE.
Es va unir a la revista ELLE francesa el 1967. Allí va conèixer a la seva primera esposa, Pascha. Quan l'edició estatunidenca d'ELLE va ser creada en 1985, Bensimon va ser convidat a participar-hi. Aquí va fotografiar diverses models conegudes, incloent a Christy Turlington, Clàudia Schiffer, Cindy Crawford, Naomi Campbell, Tyra Banks, Rachel Williams, Honor Fraser i Beverly Peele. També el 1985, va conèixer a la seva segona esposa, la supermodel australiana Elle Macpherson, de qui es va divorciar quatre anys després. El 1999, va començar a ser el director de la revista ELLE estatunidenca. A més, ha participat com a fotògraf del reality xou America's Next Top Model.
Va tenir una filla amb Pascha i dues filles amb la seva tercera esposa, la periodista Kelly Killoren Bensimon. Al gener de 2006, la parella va anunciar la seva separació. Des de llavors, Bensimon ha estat relacionat amb moltes models, entre elles Estella Alt.

## Referències

* ↑ «Profils - Gilles Bensimon, photographe de mode» (en francès). France24, 31-01-2014. [Consulta: 7 maig 2023].
* ↑ Taylor, Caleb. «Elle Macpherson shares a throwback of herself with ex Gilles Bensimon» (en anglès). Daily Mail, 01-03-2020. [Consulta: 7 maig 2023].
* ↑ «Gilles Bensimon : "Elle" célèbre 75 ans de photos de mode» (en francès). Radio France, 11-12-2020. [Consulta: 7 maig 2023].
* ↑ Elkann, Alain. «Gilles Bensimon» (en anglès americà), 26-03-2023. [Consulta: 7 maig 2023].
# Anteos (metge)

Anteos (Anthaeus, Ἀνθαῖος) va ser un metge grec del segle I aC o anterior, que tenia un remei basat en la superstició per curar la hidrofòbia, esmentat per Plini el Vell. Algunes de les seves prescripcions són comentades per Galè.
No se saben detalls de la seva vida, però la menció que en fa Plini el pot situar abans o durant el segle I aC.

## Referències

* ↑ Smith, William (ed.). Dictionary of greek and roman biography and mithology. Vol I. Londres: Walton and Maberly, 1861, p. 183.
# Arisemus confertus

Arisemus confertus és una espècie d'insecte dípter pertanyent a la família dels psicòdids que es troba a Amèrica: les illes Bahames i Puerto Rico.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Apies

A la mitologia romana, Apies (en llatí Appias) era una de les Crenees, una nàiada que vivia a les dues fonts que hi havia properes al Temple de Venus Genetrix al Fòrum romà. La font estava envoltada d'estàtues de nimfes, anomenades les Apíades, encara que tradicionalment les Apíades són la Concòrdia, Minerva, Pax, Venus i Vesta.

## Referències

* ↑ Smith, William (ed.). «Appias». A Dictionary of Greek and Roman biography and mythology. [Consulta: 16 maig 2022].
* ↑ Reddall, Henry Frederic. Fact, Fancy, and Fable: a new handbook for ready reference on subjects commonly omitted from cyclopædias .... Chicago: A.C McClurg, 1892, p. 39.
# Ariamnes II

Ariamnes II (grec antic: Ἀριάμνης, Ariámnēs) era fill del sàtrapa de Capadòcia Datames,al qual va succeir quan va morir assassinat l'any 361 aC.
Va obtenir la confiança del rei de Pèrsia i va conservar el poder fins a la seva mort l'any 350 aC. Va ser el pare del rei Ariarates I i del príncep Olofernes. Diodor de Sicília diu que va governar durant 50 anys, data totalment errònia.

## Referències

* ↑ Diodor de Sicília. Biblioteca històrica, XXXI, 3
* ↑ Smith, William (ed.). «Ariamnes». A Dictionary of Greek and Roman biography and mythology. [Consulta: 17 maig 2021].
# Godovikovita

La godovikovita és un mineral de la classe dels sulfats. Rep el seu nom d'Aleksandr Aleksandrovich Godovikov (1927-1995), mineralogista rus i director del museu mineralògic de Fersman (Moscou).

## Característiques

La godovikovita és un sulfat de fórmula química (NH₄)Al(SO₄)₂. Va ser aprovada com a espècie vàlida per l'Associació Mineralògica Internacional l'any 1987. Cristal·litza en el sistema trigonal. Es troba en forma de cristalls fibrosos, de fins a 0,015 mil·límetres, en agregats compactes a porosos. La seva duresa a l'escala de Mohs és 2.
Segons la classificació de Nickel-Strunz, la godovikovita pertany a «07.AC - Sulfats (selenats, etc.) sense anions addicionals, sense H₂O, amb cations de mida mitjana i grans» juntament amb els següents minerals: vanthoffita, piracmonita, efremovita, langbeinita, manganolangbeinita, yavapaiïta, eldfellita, sabieïta, thenardita, metathenardita i aftitalita.

## Formació i jaciments

Es troba com a crostes de reacció al voltant de zones d'alliberament d'àcid sulfúric a partir de la crema de carbó. Sol trobar-se associada a sulfats anhidres de calci i magnesi no especificats. Va ser descoberta l'any 1987 a Kopeisk, a l'óblast de Txeliàbinsk, al districte Federal dels Urals (Rússia).

## Referències

* ↑ «Godovikovite» (en anglès). Mindat. [Consulta: 10 juliol 2016].
* 1 2 «Godovikovite» (en anglès). Handbook of Mineralogy. [Consulta: 10 juliol 2016].
# Aquilia (cràter)

Aquília és un cràter sobre la superfície de (4) Vesta. Fa 36.82 km. de diàmetre; s'hi troba a les coordenades planetocèntriques de -45.92 ° latitud nord i 197.24 ° longitud est. El nom fa referència a Júlia Aquília Severa una verge vestal romana i va ser aprovat per la UAI el 28 de febrer de 2012.

## Referències

* ↑ "Aquilia (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Wildfang, Robin Lorsch. Routledge. Rome’s Vestal Virgins: A study of Rome’s Vestal priestesses in the late Republic and early Empire, 2006.
# Grytfoten

El Grytfoten és un pic de 1.019 metres, el segon pic més septentrional i el tercer més alt de la serralada de les Set Germanes, al municipi d'Alstahaug, Nordland, Noruega. Al sud de la muntanya s'hi troba el Botnkrona (1037 metres), una altra muntanya de la serralada.
# Girard de Rosselló

«Girard de Rosselló» té aquests significats:
* Girard del Rosselló, regent de Provença al segle IX
* Girard I de Rosselló, comte del Rosselló (1102-113)
* Girard II de Rosselló comte del Rosselló (1164-1172)
* Girard de Rosselhon, obra literària occitana
# Girard d'Arle

Girard d'Arle fou un misteriós comte d'Arle vers 858-870.
Per uns es tracta de Sant Girard, que tenia molta influència a la regió de Provença, i per altres de Girard del Rosselló. El comte Girard fou desposseït pel comte Bosó de Provença, després rei de la Borgonya Cisjurana (Bosó I)

## Referències

* René Poupardin, Le royaume de Provence sous les Carolingiens (855-933), París, 1901
# Guillem Balboa Buika

Guillem Balboa Buika (Malabo, Guinea Equatorial, 1965) és un polític mallorquí. El 2017 es va convertir en batlle d'Alaró (Mallorca) i el 2018 va ser escollit coordinador –juntament amb Isabel Busquets Hidalgo– de Més per Mallorca. El 2019 va ser candidat de la coalició Veus Progressistes a les eleccions generals de 2019.

## Biografia

Balboa arriba a Palma el 1969, a quatre anys, fugint de la repressió de l'ètnia fang contra els bubis. És fill del poeta Juan Balboa Boneke, exministre equatoguineà de Cultura durant dos anys i nebot de l'exalcalde de Santa Isabel (actualment, Malabo) Armando Balboa i germà de la cantant Concha Buika.
A les eleccions municipals de 2015, la llista Més per Mallorca, encapçalada per Balboa, va obtenir al municipi d'Alaró tres regidors. En virtut d'un pacte amb el PSIB, el juny del 2017 esdevé batlle d'Alaró i alhora el primer batlle negre d'un municipi a les Illes Balears i al conjunt dels territoris de parla catalana.
Durant la presa de possessió el juny del 2017, Balboa, que ha reconegut públicament que es considera independentista, va jurar la constitució espanyola «per imperatiu legal». El setembre del 2017 va denunciar l'aparició d'un xai agonitzant al pati del seu domicili particular, la qual cosa va motivar el suport dels altres grups al Parlament de les Illes Balears.
Arran de la dimissió de Biel Barceló a la darreria del 2017, el 2018 esdevé coportaveu de Més per Mallorca —juntament amb Bel Busquets— i assumeix la coordinació de la coalició. El 2019 va ser elegit candidat de la coalició Veus Progressistes a les Eleccions generals espanyoles de 2019.

## Referències

* 1 2 3 «Guillem Balboa, candidat de Més per Mallorca a les espanyoles». VilaWeb, 09-03-2019.
* 1 2 A.G. «Guillem Balboa, el primer batle negre dels Països Catalans, és independentista». dBalears, 16-06-2017. Arxivat de l'original el 2017-09-13 [Consulta: 13 setembre 2017].
* ↑ «Guillem Balboa» (en francès). Suffrage Universel. [Consulta: 13 setembre 2017].
* ↑ Tedó, Xavi «“Algun dia hi havia d'haver un alcalde negre i m'ha tocat a mi”». Ara, 05-06-2017.
* 1 2 «Guillem Balboa ja és el primer alcalde negre dels Països Catalans». Ara, 17-06-2017.
* ↑ Barnils, Andreu «Guillem Balboa: 'Em consider més independentista que no nacionalista'». VilaWeb, 17-06-2015.
* ↑ Gutiérrez, Àlex «L'alcalde d'Alaró denuncia l'aparició d'un xai negre mort a casa seva». Ara, 12-09-2017 [Consulta: 6 juliol 2019].
* ↑ Lleonart Fernàndez, Arnau «Guillem Balboa (Més): ‘La reivindicació d'un finançament millor clama al cel'». VilaWeb, 29-03-2018.
# Artémievo

Artémievo (en rus: Артемьево) és un poble de l'óblast de Vladímir, a Rússia, segons el cens del 2010 no tenia cap habitant. Pertany al districte de Kirjatx.

## Referències

* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Artèria radial

En l'anatomia humana, l'artèria radial és l'artèria principal de l'avantbraç.